Harry & Bunnie

Harry & Bunnie  adalah siri animasi televisyen yang dicipta oleh syarikat yang berpusat di Malaysia, Animasia Studio. Ia mengkisahkan seorang ahli silap mata muda bernama Harry yang membuat helah ajaib untuk menarik perhatian kawan-kawannya, tetapi sentiasa berakhir dengan kegagalan. Sementara itu, Bunnie seekor arnab untuk persembahannya selalu mengacau beliau sehingga mencuri perhatian sambil melakukan sebuah misi yang bertujuan untuk mencuri tongkat sihir Harry. Harry sentiasa membuat rancangan untuk mengambil tongkatnya kembali tetapi sentiasa gagal pada akhir cerita. 

Rancangan ini adalah jenis komedi tiada dialog slapstick dengan bilangan 78 episod bersama 7 minit pada setiap satunya. Rancangan ini kini ditayangkan di Disney Channel di berbagai negara di seluruh Asia, pelbagai saluran di China serta Netflix untuk seluruh dunia.

Watak

 Harry - Seorang ahli silap mata muda yang suka meneroka dan mencipta helah ajaib untuk menarik perhatian kawan-kawannya tetapi malangnya dia tidak berbakat untuk melakukan helahnya. Sementara itu, arnab persembahannya yang nakal, Bunnie, seolah-olah selalu mencuri perhatiannya dengan mengawal situasi pertualangan mereka untuk Tongkat Ajaib.

 Bunnie - Arnab nakal yang dulu pernah dijadikan bahan persembahan sihir Harry. Dia mencuri tongkat sihir Harry dan itulah bagaimana konflik antara mereka bermula. Walau bagaimanapun, Penny sangat menyukainya dan melindunginya dari sebarang bahaya yang akhirnya memberi Bunnie ruang untuk ambil kesempatan.

 Penny - Mak cik tua yang selalu memberi posyen dan barangan magik kepada Harry. Meskipun selalu berdepan masalah kerana tingkah laku Harry dan Bunnie, Penny tetap meminjamkan barangan magik kepada mereka ketika masa-masa genting.

Tayangan antarabangsa

Episod

Rujukan